Þórarinn Ævarsson , framkvæmdastjóri IKEA , sagði frá verkefninu á nýafstöðnu málþingi Íbúðalánasjóðs um byggingu hagkvæmra íbúða . Við höfum ítrekað orðið fyrir því að hæft starfsfólk hefur látið af störfum hjá okkur vegna vandamála sem tengjast húsnæði á einn eða annan hátt , “ sagði Þórarinn meðal annars í erindi sínu . „ Það þýðir að stór hluti starfsmanna IKEA ver allt of stórum hluta ráðstöfunartekna sinna í húsnæði sem oft og tíðum er í lélegum gæðaflokki . “ Þórarinn nefndi í framsögu sinni að einnig byggingarreglugerðin hafi verið til ama . „ Þó svo að því sé haldið fram að byggingarreglugerðin komi til móts við þá sem eru að byggja minni íbúðir , þá höfum við rekist á það að það er enn þónokkuð í land . “ Sem dæmi um íþyngjandi kröfu nefndi Þórarinn að baðherbergi þurfa að vera 5 fm í 25 fm íbúð og að krafa um stærð svala taki ekki tillit til smæðar íbúða og hversu fáir séu líklegir til að vera í hverri íbúð , komi til eldsvoða . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .